钦定古今图书集成/明伦汇编/宫闱典/第072卷 > 《崇文馆宴集诗序》杨炯
## 钦定古今图书集成/明伦汇编/宫闱典/第072卷 > 《崇文馆宴集诗序》杨炯

天下之器也。神立贰者，所以经其化，圣人之宝也。“大
建储”者，所以赞其庸，《易》所谓“照于四方”，《礼》所谓“贞于
万国。”皇家以中枢北极，清都有天子之宫；储后以大
火前星苍震，有乾男之位。因心也孝，常问安于寝门；
行己也恭，每不绝于驰道。有父子君臣之道焉，有夏
干冬羽之事焉。于是发德音，降明诏，封紫泥于玺禁，
传墨令于银书。齿于《成均》，所以明其长幼；通于《博望》，
所以招其宾客。东方曼倩之文史，即预禖祠；甪里先
生之羽翼，仍参献寿。为宾者四友，等黄龙之简才；论
奏者八人，同赤舄之下士。莫不缙绅旧德，缝掖名儒，
衣簪拜高阙之门，骖驾陪直城之路。琢磨其道，玉质
而金相；黼黻其词，云蒸而电激。琴书暇景，风月名辰。
周旋揖让，观礼仪之溢目；合异离坚，闻辨论之盈耳。
八珍方馔，寒温取适于四时；一献雕觞，宾主交懽于
百拜。尔其清垣缭绕，丹禁逶迤。鱼钥则环锁晨开，雀
窗则铜楼旦辟。周庐绮合，廨署星分。左辅右弼之宫，
此焉攸集；先马后车之任，于是乎在。顾循庸菲，滥沐
恩荣。属多士之后尘，“预群公之末坐。听笙竽于北里，
退思齐国之音；觌瓌宝于东山，自耻燕台之石。千年
有属，咸蹈舞于时康；四坐勿諠，请讴歌于帝力。”《小子
狂简》，题其序云。